Aljhad

El Alhad o Aljhad es el primer dia de la semana asegún el kalendario djudio, i se topa entre Shabat i Lunes. El nombre viene del biervo en arabo AL-JHAD (komo en ivrit, EJHAD=Uno) i sinyifika "día uno" o "primer día".
El uso de este biervo i no de Domingo (komo en Kastilyano) puede ser ke tuvo la enfluença de los arabbos musulmanos: klaro ke ansi eyos ke los judiós kizieron seguro diferensiarsen de los kristyanos. Haim Vidal Sephiha topa en este fakto la mesma tendensia ke enel biervo Dio, el kualo rejekta la presensia de la "S", que marka de plural.

Su nombre en kastilyano (Domingo) viene de la ekspresion en lingua latina domínicus, díes Dómini ke sinyifika día de Dio. En la vieja Roma en latin se yamava díes solis, ke sinyifika dia del Sol.

Kateggoría:Vikipedya:Artikolos kon grafia ladina
Category:Dias de la semana